Наш горад рос і абнаўляўся! Зараз жа ён нашмат больш таго старога даваеннага горада. Увесь час пасля заканчэння вайны ў Мінску з'яўляліся новыя вуліцы і бульвары, праспекты і плошчы. Многія вуліцы носяць імёны герояў вайны. Ва ўсіх канцах горада, там, дзе раней былі палі і лугі, вырасталі новыя жылыя мікрараёны з прыгожымі шматпавярховымі будынкамі, будаваліся новыя фабрыкі і заводы. А калі колькасць жыхароў дасягнула аднаго мільёна, у горадзе пачалі будаваць мятро. Да таго ж, старыя трамваі, аўтобусы і тралейбусы паступова замянялі на больш сучасныя, адкрывалі новыя маршруты руху гарадскога транспарту.